**Építészeti alapismeretek**

**Vizsgafeladatok**

A vizsga kép- és ábraanyaga itt található meg: <http://muvtor.btk.ppke.hu/>

1. Vizsgaképek (5x4=20 pont)

Feladat: a vizsgaképek és -rajzok közül a vizsgán vetített öt adatainak a képjegyzék alapján való meghatározása: hely (település), épület neve, építés évszázada (egyes korai épületeknél évezrede), és a kor/stílus meghatározása.

Pl.: Párizs, Notre-Dame székesegyház, 12, 13. század, gótikus

Az építész(ek) nevének meghatározása nem kötelező, plusz pont kapható érte.

1. Oszloprendek (10 pont)

Feladat: A vizsgaanyagban szereplő öt görög és öt római oszloprend közül egy részeinek megnevezése vetített rajz alapján. A felkészüléshez tanulmányozandók:

* + Előadások
  + Szentkirályi Zoltán – Détshy Mihály: Az építészet rövid története. Szövegkötet (14-17. oldal) és képgyűjtemény (15-23., 60. oldal.). Bp., 1986., és más kiadások.

1. Ábrák: építőanyagok, épületszerkezetek, alaktan, stb. (5x2=10 pont)

Feladat: Öt, az előadáson bemutatott alaprajzi, épületszerkezeti és alaktani típus megnevezése a vizsga ábraanyag, illetve a következők alapján:

* + Előadások
  + Szentkirályi Zoltán – Détshy Mihály: Az építészet rövid története. Szövegkötet és képgyűjtemény. Bp., 1986., és más kiadások. Szöveg és ábrák a bevezető részben, és az egyes építészettörténeti korokat tárgyaló fejezetek elején.

1. Tétel (20 pont)

Feladat: Egy, az alábbi tételjegyzékben szereplő és a vizsgáztató által kijelölt tétel kifejtése az előadások és a kötelező irodalom alapján, legalább egy oldal terjedelemben. A tételben foglalt építészettörténeti korra jellemző építőanyagok, alaprajzi rendszerek (téralakítás) és épületszerkezetek bemutatása a tanult szakkifejezések használatával, a kor jelentős építészeti alkotásainak ismertetésével, legalább öt példa említésével.

**Tételjegyzék**

1. Őskori, neolit építészet
2. Ókori mezopotámiai és perzsa építészet
3. Ókori egyiptomi építészet
4. Ókori görög építészet
5. Ókori római építészet
6. Ókeresztény és bizánci építészet
7. Karoling, Ottó-kori és román kori építészet Közép-Európában
8. Román kori építészet Nyugat- és Dél-Európában
9. Gótikus építészet Nyugat- és Dél-Európában
10. Gótikus építészet Közép-Európában
11. Olasz reneszánsz építészet
12. Reneszánsz építészet Nyugat- és Közép-Európában
13. Barokk építészet Nyugat- és Dél-Európában
14. Barokk építészet Közép-Európában
15. A klasszicizmus és romantika építészete
16. A historizmus építészete
17. Szecessziós és premodern építészet
18. Expresszionista, modern és art deco építészet 1918-1945 között
19. Modern építészet 1945 és 1990 között
20. Kortárs építészet